ΓΡΑΠΤΗ ΕΡΩΤΗΣΗ E-0691/03

υποβολή: Konstantinos Hatzidakis (PPE-DE) προς την Επιτροπή

(7 Μαρτίου 2003)

Θέμα: Κατάσταση των σφαγείων στην Ελλάδα

Η Επιτροπή απαντώντας σε ερώτηση μου (Η-0942/01)(1) ανέφερε ότι τα αποτελέσματα των ελέγχων που έχουν διενεργηθεί στα σφαγεία στην Ελλάδα δεν ήταν καθόλου ικανοποιητικά. Επίσης, επισήμαινε ότι μόνο 47 σφαγεία ικανοποιούσαν τις απαιτήσεις για εξαγωγή κρέατος στην Κοινοτική Αγορά.

Θα μπορούσε να με ενημερώσει η Επιτροπή:

- Ποια είναι σήμερα η κατάσταση που επικρατεί στα σφαγεία της Ελλάδος ως προς την συμμόρφωση με την κοινοτική νομοθεσία·

- Πού οφείλονται τα προβλήματα και σε ποιες ενέργειες σκέφτεται να προβεί προκειμένου η Ελλάδα να συμμορφωθεί προς τις κοινοτικές απαιτήσεις·

(1) Προφορική απάντηση στις 11.12.2001.

Απάντηση του κ. Byrne εξ ονόματος της Επιτροπής

(14 Απριλίου 2003)

Κατά τη διάρκεια συνάντησης μεταξύ τωνπηρεσιών της Επιτροπής και των ελληνικών αρχών στις 21 Φεβρουαρίου 2003 επανεξετάστηκε η κατάσταση σχετικά με τα σφαγεία κόκκινου κρέατος. Οι ελληνικές αρχές επεσήμαναν ότι στην Ελλάδαπάρχουν 43 εγκαταστάσεις εγκεκριμένες βάσει του άρθρου 10 της οδηγίας 64/433/ΕΟΚ του Συμβουλίου της 26ης Ιουνίου 1964 περίγειονομικών προβλημάτων στον τομέα των ενδοκοινοτικών συναλλαγών νωπών κρεάτων(1) (όπως τροποποιήθηκε από την οδηγία 2000/15/ΕΚ του Κοινοβουλίου και του Συμβουλίου της 10ης Απριλίου 2000(2)) και 110 εγκεκριμένες βάσει του άρθρου 4 της ίδιας οδηγίας.

Οι ελληνικές αρχές παραδέκτηκαν ότι ορισμένες εγκαταστάσεις που έχουν εγκριθεί βάσει του άρθρου 4 της οδηγίας δεν συμμορφώνονται με τα κοινοτικά και τα εθνικά πρότυπα. Επεσήμαναν ότι διεξάγεται πρόγραμμα επιθεώρησης όλων αυτών των εγκαταστάσεων με σκοπό να προσδιοριστούν οι απαιτούμενες ενέργειες αναβάθμισης ή να ανακληθεί η έγκριση για τις εγκαταστάσεις εκείνες που δεν είναι σε θέση να συμμορφωθούν με τους απαιτούμενους όρους. Η διαδικασία αυτή αναμένεται να ολοκληρωθεί μέχρι το τέλος του 2003. Οι ελληνικές αρχές δεσμεύτηκαν να διαβιβάσουν στην Επιτροπή λεπτομέρειες σχετικά με όλα τα εγκεκριμένα σφαγεία στην Ελλάδα έως τα τέλη Απριλίου 2003.

Κατά τη διάρκεια της προαναφερόμενης συνάντησης, οι ελληνικές αρχές εξήγησαν ότι, κατά τη γνώμη τους, αρκετά από τα προβλήματα των σφαγείων που έχουν εγκριθεί βάσει του άρθρου 4 της οδηγίας μπορεί να οφείλονται στο γεγονός ότι βρίσκονται σε απομακρυσμένη περιοχή, είτε σε μικρά νησιά είτε σε ορεινές περιοχές, στην έλλειψη χρηματοδότησης για την πραγματοποίηση βελτιώσεων και σε δυσκολίες να εξασφαλιστεί επαρκής κτηνιατρική παρακολούθηση.

Η Επιτροπή θεωρεί ανεπίτρεπτο το γεγονός ότι σφαγεία στην Ελλάδα εξακολουθούν σε σημαντικό βαθμό να μην συμμορφώνονται με τα απαιτούμενα πρότυπα με επακόλουθο οι καταναλωτές να εκτίθενται σε κίνδυνο. Κρίνει ότι η Ελλάδα πρέπει να αναλάβει επείγουσα διορθωτική δράση με σκοπό την αναγνώριση και την αντιμετώπιση των ελλείψεων αυτών, ούτως ώστε όλες οι εν λόγω εγκαταστάσεις να συμμορφωθούν με τις απαιτήσεις της Κοινότητας χωρίς περαιτέρω καθυστέρηση.

Η Επιτροπής έκανε σαφείς τις θέσεις της στις ελληνικές αρχές κατά τη διάρκεια αυτής της συνάντησης και στη συνέχεια τούς απέστειλε επιστολή στην οποία επιβεβαιώνει τις απόψεις της και τονίζει τη σημασία της άμεσης λύσης του προβλήματος. Η Επιτροπή θα εξακολουθήσει να παρακολουθεί με μεγάλη προσοχή την κατάσταση για να βεβαιωθεί ότι έχουν γίνει οι απαιτούμενες ενέργειες.

(1) ΕΕ P 121 της 29.7.1964.

(2) ΕΕ L 105 της 3.5.2000.